Okresná prokuratúra Levice 
Šafárikova 7, 934 01 Levice 1

Číslo: 1 Pv 287/15/4402	Levice, 10.09.2015 
EEČ : 2-31-103-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Levice 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Slovensko
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

napriek tomu, že mu vyživovacia povinnosť na mal. Emu, nar. 25.04.1997, vyplýva z ustanovenia § 62 a nasl. Zákona o rodine a bola mu deklarovaná rozsudkom Okresného súdu XXXXX sp. zn. 10P/281/2012 z 25.04.2013 právoplatným 12.06.2013 sumou 75 Eur mesačne, túto vyživovaciu povinnosť si od 01.01.2014 do 27.07.2015 neplnil v Leviciach, takto dlhuje na výživnom sumu 475 Eur XXXXX,  

lebo zanikla trestnosť činu  
 
Odôvodnenie:
Uznesením sp. zn. ORP-421/LV-LV-2015 z 13.05.2015 poverený príslušník Okresného riaditeľstva PZ XXXXX, Odboru poriadkovej polície Obvodného oddelenia PZ XXXXX   podľa § 199 odsek 1 Trestného poriadku  začal trestné stíhanie a podľa § 206 odsek 1 Trestného poriadku  vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenia.

Preskúmaním spisového materiálu zisťujem , že obvinený XXXXX sa k spáchaniu za vinu mu kladenému prečinu priznal a na svoju obhajobu uviedol iba to, že svoj dlh na výživnom zaplatí.

	Svedkyňa XXXXX uviedla, že od 01.01.2014 obvinený XXXXX platil výživné nepravidelne. Predložila všetky poštové poukážky o plnení vyživovacej povinnosti obvineným s tým, že obvinený XXXXX mal za 19 mesiacov stíhaného obdobia zaplatiť na výživnom sumu 1.425 Eur (19 x 75 Eur).

Z predložených poštových poukážok vyplýva, že obvinený XXXXX od 01.01.2014 doposiaľ zaplatil titulom výživného sumu 950 Eur. Poštovou poukážkou podanou na pošte XXXXX 3 pod č. 30 dňa 13.07.2015 zaslal oprávnenej osobe výživné v sume 475 Eur, a svedkyňa XXXXX potvrdila, že neeviduje žiadny dlh na výživnom.

	Podľa §  215 odsek 1 písmeno h/ Trestného poriadku  prokurátor zastaví trestné stíhanie, ak zanikla trestnosť činu.

	Podľa § 86 odsek 1 písmeno a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Preto bolo potrebné rozhodnúť tak, ako sa to uvádza vo výrokovej časti tohto uznesenia.

  

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresná prokuratúra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Adela Kotrusová 
	 prokurátorka